Det nye kirkebygget er resultat av en åpen internasjonal arkitektkonkurranse i 2004, der et forslag med motto: «Punctus contra punctum» vant. Bak forslaget sto Hansen/Bjørndal arkitekter AS og Trifolia Landskapsarkitekter DA. Anlegget består av tre deler, hvor kirkesalen ligger mot syd, en konfirmantsal i midten og et lite kapell i nord. Utsmykningen bak alteret er laget av billedkunstner Thomas Hestvold.